钦定古今图书集成/方舆汇编/职方典/第1049卷 > 泉州府公署考 府志
## 钦定古今图书集成/方舆汇编/职方典/第1049卷 > 泉州府公署考 府志

本府

泉州府治　旧在双门，洪武元年改为卫。二年，郡守常性改建今所。中为正堂，左为经历司，右为照磨所。“翼以两序：东吏、户、礼三房承发科、仪仗司，西兵、刑、工三房、勘合科、缮工局。” 前露台、甬道、戒石亭、仪门。正堂后穿堂，东丰衍库，西架阁库，北晏息堂。堂后两序为夹道，中知府廨，左同知廨，右通判廨，东推官廨、检校廨。六房吏舍西。经历廨，知事廨、照磨廨，仪门内，左土地祠、寅宾馆右，司狱司，东旌善亭，右申明亭。嘉靖十三年，知府屠倬设省愆所于府门内，改谯楼于泉州卫南。万历二十五年，推官刘纯仁徙廨于同知廨之左。程朝京以旧推官廨为韩魏公祠。二十九年，窦子偁移韩魏公祠于城隍西，而空其廨。三十年，复新原廨，添构大门，以新廨奉龙亭仪仗。其清军馆在集贤铺后改为“兴泉道馆” ，徙察院西，即旧参戎府。督粮馆在清军馆西。理刑馆在督粮馆西。

察院　在卫西。成化十二年，郡守徐源建。布政司分司　在卫西，督粮、理刑二馆之间。旧为西仓库址。成化十二年，太守徐源改建于此。兴泉道　在卫右察院之左，即宋观察推官厅。元初改为提刑按察司。至元二十八年，改为肃政廉访司。至正十年，监郡偰玉立建。洪武八年，改按察分司。二十四年，改漳泉道。二十九年，改福宁道。嘉靖三年以山寇窃发，特敕兵备，徙镇于泉。三十八年，倭入寇，郡邑多事，迺分福宁道备兵福州，驻省城。改本道为兴泉道，备兵兴泉。泉有专道自此始。

按察分司　在泉州卫东。旧为军器局。嘉靖间，按察副使罗英建为巡海道。后巡海副使徙镇漳州，始建今署。

广平仓　在府治东北。中为堂，左右廒二十八厅。后三廒为预备仓。嘉靖三十三年，知县钱之选添设东廒。

永宁卫仓　在城东南二十都永宁城内。税课司　在府治西南。即宋都税务，洪武六年设。嘉靖十六年奉例革，废为民居。

阴阳学　旧在府治东北灵感坊内。成化二年，李宗学移于崇阳门内。嘉靖间移桂坛巷。医学　在谯楼前左畔。“先是建于谯楼西偏，寻移崇阳门大街。嘉靖中改建今所，旧基俱废。” 僧纲司　在府治东承天寺。

道纪司　在府治南元妙观。

晋江县治　，宋太平兴国七年，郡守钱熙建。洪武初，改府建卫，府官暂于县治视事。及府治成，知县韩居庸复加修葺。中为正堂，左为幕厅，右为神祠。东序吏、户、礼房、承发科，西序兵、刑、工房、勘合科，前露台、甬道、戒石亭、仪门。正堂后为穿堂、晏息堂。堂后左右为架阁等库。中知县廨，东县丞廨、典史廨，西主簿廨、吏舍。西为县狱仪门外左旌善亭，右申明亭。寅宾馆在旌善亭右。福全所仓　，在县东南十五都福全所城内。洪武二十年建。

围头巡检司　在县东十四、五都围头村。永乐间，徙永春县。

乌浔巡检司　在县东十六都乌浔山。旧在安溪县大西坑，后徙置此。

祥芝巡检司　在县东二十一都祥芝村。旧在二十二都石湖，后徙置此。

深沪巡检司　在县东十六都深沪村。旧在二十七都，后徙置此。

浔渼场盐课司　，在县东南十七八都。元至正十六年，置管勾司。至大二年，为司令司。洪武元年，改今场。二十五年，置盐课司。

汭洲场盐课司　，在县东南十一都。洪武二十五年置。

税课局　在府城南门外。元时在二十五都，名“晋江务。” 洪武初改今名，今废。

河泊所　在县东南三十六都法石市。洪武十四年建，嘉靖间改建于晋江县萼辉铺。

养济院　在郡治西北隅。洪武七年知县张灏建。后改养济院为“存恤院，而徙养济于县后。” 《漏泽园　》在仁风门外一里。洪武初建。嘉靖四年守高越重建。

外县

南安县治　。宋大中祥符间始建。今治在莲花峰南。绍兴、嘉定间，知县丘之立、张端、方阜周相继重修。元至元二十三年毁于兵，尹李日晔重建。至大三年迁于郡城西。至治二年复旧所。十四年寇毁，尹常瓒、李宗闵等相继建之，县治始复旧。洪武、永乐间，知县王罕等重修。中为正厅，左幕廨，右神祠。前露台、甬道、戒石亭、仪门。正堂后为穿堂、晏息堂，东县丞廨，西主簿廨、典史廨，在幕厅后。仪门外，西县狱南。谯楼。门外，左旌善亭，右申明亭。成化十八年，知县陈忠增建吏舍于主簿廨前。嘉靖三十七年倭入寇，谯楼毁。三十九年，知县夏汝砺重建。万历二十年，知县蒋如京辟县门，徙谯楼于城东隅。

兴泉道　：在县治仪门左，旧为府馆。弘治八年，知县黄济重修，改今署。

府馆　在县治仪门右。天顺二年，知县邹琏建，今毁。

澳头巡检司　在县西十一都。正统间设。阴阳学　在县治南。旧附三皇庙。成化二十二年，知县陈廷忠迁今所。

医学　在县治西甘棠坊，洪武中建。

僧会司　在县西延福寺。

预备仓　四所一在县东三都潘山市，今移县治东城隍庙旁。一在县西二十六都，今移二十五都。一在县南四十三都，今移三十五都白石村。一在县北十九都村涧埕。

际留仓　在县治西门内。

漏泽园　在三都佛迹寺。

惠安县治　在螺山之阳。宋太平兴国六年建。元至元十三年，凡县治之屋宇，俱毁于寇，二十二年复建，至正七年又毁。洪武四年，知县时汝楫辟厅事东，典史廨，西库房后，燕堂、寝室，翼以两廊六吏曹分列之。前仪门外为谯楼，下为大门。丞簿廨在两廊后，典史廨在谯楼左。吏舍在右，司狱司在吏舍西。宣德七年，知县高显重建仪门。正统七年，重建谯楼及“修厅事廊庑之属。自宋以来，皆随时缮葺，隘狭苟简。至成化十八年，知县张恒新之，而规模视昔加大。嘉靖三十年，始设旌善、《申明》二亭于县门内之西。万历三十九年，始设轻监于仪门之内。”

兴泉道　在县治左，即宋皇华驿。洪武八年建。二十四年，改漳泉道；二十九年，改福宁道；嘉靖三十九年，改今署。

察院　在县左

布政司　在县北宾贤坊。正统六年建，成化十八年修。

府馆　在龙津桥南，旧为“南塔堂” ，弘治中改建。崇武仓　在二十七都崇武城内，洪武二十三年建，永乐二年增建。

峰尾巡检司　在县北八都。洪武二十年徙此。獭窟巡检司　在县南二十五都獭窟屿。旧在南安县芦溪，洪武二十年徙此。

黄崎巡检司　在县东南三十二都黄崎村。旧在德化清泰里，洪武二十年徙此。

小岝巡检司　在县东三十都小岝村，旧在二十七都小兜，洪武二十年徙此。

惠安场盐课司　，在县东南二十二都。洪武二十五年，置仓场八所。

税课局　，在县治北宾贤坊右。宋为税务。洪武二年改今名。今废为布政司。

河泊所　在县东北辋川澳。洪武十六年设。后为海潮漂圮，正德间重修。

阴阳学　在县治南

医学　在县治北文明坊右，即旧“惠民药局” ，改今名。

僧会司　在县治东北干峰寺。

道会司　在县治北，东岳庙。

预备仓　二一在县南十八都屿头村；一在县北七都香林保。

际留仓　在县内

养济院　在楼山南，旧设于县治南，锦田驿北。成化中迁今所。万历二十七年，知县刘一阳再建一院南郭外，复改旧院曰《存恤》。

义冢　在北郭外。宋嘉定中，知县张豹变创今。

因之。万历二十八年重建。

德化县治　在龙浔山西南，丁溪之北，即唐贞元中归德场治所也。后唐长兴四年，升场为县，建署。“宋绍兴十三年，知县吴崇年凿山为堂。淳熙四年，外门、正堂皆毁。知县林叔度营正堂，刘公隆营外门，郑旦之即绿野亭改为学道亭，绿锦亭改为双清亭” ，季元才营中门，宝元三年又毁。知县林倚建中堂，黄之望建厅事，叶彦剡建重门及鼓楼，胡应梅建两庑、吏舍、仓库之属。黄忠叟创县门、春波楼。淳化九年，知县吴一鸣立门外“宣诏” 、“班春” 二亭。历元至元、至治间，凡两毁。尹翟彬、沈思缊等相继修建，岁久多坏。洪武初，知县王贞等悉修复之。正统十三年毁于寇。景泰末复毁，知县李青等相继新之。前为正堂，左典史幕，右架阁库。两廊为六房，为典史廨、架阁库。旁为吏舍，为仓，为狱仪。门外申明亭、旌善亭，南为谯楼。嘉靖二十七年重修《正廨》，四十四年建后堂土地祠，规制稍备。

兴泉道　在县治东。宋教场地，洪武九年建。景泰五年，知县李青修。正德十一年重建。

高镇巡检司　在县北汤泉里。今废。

安仁巡检司　在县治西，今属大田县。

阴阳学　在县治西，今圯。

“医学　” 与“阴阳学” 同。

僧会司　在县治东南程田寺。

道会司　在县治西南。“崇道宫” 今圯。

预备仓　四所东仓，在县西；西仓，在东、西团；南仓，在新化里；北仓，在杨梅中团。嘉靖三十七年，移西、南、北仓于县城内。

养济院　：在西门内，知县许仁建。

漏泽园　在东岳庙旁空地，知县许仁建。安溪县治　在凤山下。五代周显德二年，詹敦仁请立县，始建。宋、元仍之。洪武、正统间，知县侯士举、潘靖复修。正统十四年毁于寇，仅存仪门。景泰间，邑人李森捐赀建正堂。天顺初，知县杨纪建后堂、六房、仪门、谯楼。七年，典史谢日新建幕厅，厅东北建幕廨。成化间，知县方汝荣建吏舍于六房后。弘治间，知县吴琎于谯楼左建“申明亭” ，右建“旌善亭。” 仪门内西为狱，东为际留仓。正堂后为架阁库，后堂为知县廨。嘉靖三十七年，倭入寇，县署毁，知县蔡常毓重建。旧土地祠在堂西。万历三十二年，知县高金体移建寅宾馆后，将旧西堂贮龙亭仪仗及军、黄二册，仍创更衣亭于县前之西。

兴泉道　在县治东城隍庙右。正统五年建。嘉靖八年增建。三十九年毁于寇，四十五年复新之。

府馆　在县治东。旧为布政分司。正统五年改今署。嘉靖三十九年毁于寇，知县蔡常毓重建。源口渡巡检司　在县西龙兴里。洪武二十年，徙同安县浯洲屿为田浦巡检司。正统间奏复。嘉靖二十八年移白叶坂守御，三十五年仍复。源口毁于寇，万历二十年议革。

阴阳学　旧无署。万历二十四年，章廷训建于元妙观左。

医学　在县西，旧“惠民药局” ，今圯。

道会司　在县南龙津观。

预备仓　四所南北仓，在县治之东；西仓，在还集里；东仓，在感化里。今移县治东。嘉靖季毁于寇，知县蔡常毓重建。

际留仓　在县治东

养济院　在凤池桥西，旧名“安养院” ，洪武八年改今名。

漏泽园　在永安里。俱嘉靖六年知县黄怿建。同安县治　在三秀山南。唐天成四年始建，宋增修之。明宣德、成化间相继修葺。中为正堂，左幕厅，右主簿厅。厅后有高士轩，朱文公所建也。初在今主簿廨所，弘治间易置于此。正堂前为露台、甬道、戒石亭、仪门东序为吏、户、礼房、粮科，西序为兵、刑、工房、承发科。正堂后为穿堂，东预备仓，西架阁库，北为后堂。中知县廨，左县丞廨，右主簿廨、典史廨在东序后。六房吏舍在县丞、主簿廨后。仪门外，东神祠，西县狱，南谯楼即县门也。楼门外，左旌善亭，右申明亭。

兴泉道　在县治东，城隍庙右，旧惠民药局。正德间，知县赵汝弼改今署。

察院　先为城隍地，后移城隍于北镇庙，因建焉。

布政司　在县西大轮驿左。正统辛酉，知县朱徽建。隆庆丁卯，知县鄷一相修。府馆　在县东北大同书院内。

按察分司　在察院右

金门所仓　在县东南金门城内，洪武二十年建。

嘉禾所仓　在县南中左所城内。洪武二十年建。

高浦所仓　在县西南高浦城内，洪武二十年建。

高浦巡检司　在县南二十二都高浦村。旧在县西积仓坂尾，后移此。万历九年革，仍改设白礁，建司于充龙山下。

塔头巡检司　在县南二十二都塔头村。旧在石湖，徙此。今议革。

田浦巡检司　在县东南十八都浯洲屿。旧在安溪源口渡，后徙此。今议革。

陈坑巡检司　在十八都浯洲屿。旧在晋江石井镇，后徙此。今议革。

官澳巡检司　在县东南十七都浯洲屿。旧在德化东西团，后徙此。

峰上巡检司　在县东南十八都浯洲屿。旧在南安莲河，徙此。

烈屿巡检司　在二十都浯洲屿。旧左澳头徙此。

苎溪巡检司　在县西十三都。正统元年设。浯洲场盐课司　在县东南十七都。洪武二十五年建。

河泊所　在县西南三都浦头。洪武十六年设。阴学阳　在县治南擢贤坊，今废。

医学　在县治东城隍庙右。成化十八年建，今圮。

预备仓　四东仓在佛子冈下，西仓在县西上路，南仓在县堂右，北仓在县西，成化九年建。养济院　二所一在同禾里四都，一在庆丰门外，成化十四年建。

漏泽园　：在梵天寺左。

永春县治　在大鹏山南，即唐宝历桃林场治所也。宋开宝二年，建正堂及两庑、门库之属。淳熙六年重建。后相继修治，岁久渐坏。明洪武、永乐间复修之。正统末毁于寇。景泰改元，典史陈受建仪门、谯楼。四年，知县车政建正堂、后堂六房。成化十八年圮于水，知县方敏重修。弘治十年，知县周庠建正堂。西为清军馆，又西为知县廨，南为县狱幕厅，东为典史廨，南预备仓，又南为吏舍。正德十五年，知县杨大古建后堂，十六年建“旌善” 、“申明” 二亭。嘉靖二年，知县柴镳建库房于后堂，改仪门内真武庙为仪仗库。三十九年，倭攻县，毁之，仅存后堂。四十一年，知县林万春建衙宇、东西廊。四十二年建库房、吏房。隆庆元年建，仪门。

兴泉道　“旧为福宁道，在三皇庙东，洪武九年建。弘治十五年，改建文庙，徙福宁道于庙左。” 嘉靖五年，迁儒学于白马山之阳，复改今署。四十年毁于寇，知县刘三锡建。

府馆　旧无，嘉靖五年，知县柴镳迁儒学于白马山之阳，改明伦堂为“福宁道” ，以福宁旧道作府馆。四十年，毁于寇，知县刘三锡重建。

阴阳学　在县南。旧系“三皇庙” ，明洪武十八年建，今废。

“医学　” 与“阴阳学” 同。

僧会司　在县东太平寺东庑。明洪武十二年建，今废。

预备仓　四东仓在县治仪门东，西仓在六七都三清殿，南仓在十二都吴坂村，北仓在县北二十都西清村。

际留仓　在县治内

养济院　在兴善山后。旧建于东渡桥北，后废。明嘉靖五年，知县柴镳建今所。

《漏泽园　》：在兴善寺，知县柴镳建。